Spolok svätého Vojtecha

Trnava 2022

Rakúska biskupská konferencia a Rehoľné rády v Rakúsku

Financovanie ako spôsob spolupráce

Smernica pre etické investovanie

Ukážka z elektronickej knihy

© Österreichischen Bischofskonferenz, 2018

© Spolok sv. Vojtecha – Vojtech, spol. s r. o., Trnava 2022

ISBN 978-80-8161-579-5

Vytvorenie elektronickej verzie Dibuk, s. r. o., 2022

1. SPRAVODLIVOSŤ NA PRVOM MIESTE. TEOLOGICKO-ETICKÉ VÝCHODISKO

„Hľadajte teda najprv Božie kráľovstvo a jeho spravodlivosť a toto všetko dostanete navyše“ (Mt 6, 33).

Cirkev prijala skrze Ježiša Krista poslanie, ktoré zahŕňa mnoho úloh a pre ich plnenie sú potrebné finančné prostriedky – od zaistenia prevádzky a údržby zariadení a diel až po zaistenie potrieb vyplývajúcich z dôchodku a starostlivosti o kňazov a rehoľníkov. Cirkev potrebuje peniaze a má byť stále schopná ich poskytnúť. Musí byť teda schopná získavať, vlastniť, spravovať a predávať majetok. Toto vlastníctvo nie je samoúčelné a má slúžiť k plneniu tých úloh, ktoré dal Ježiš svojim učeníkom. Cirkev preto nelipne na peniazoch a majetku, ale slobodne ich používa, aby mohla plniť svoje úlohy. Výška rezerv a investícií vychádza z povinností, ktoré Cirkev má. Cirkevný majetok je pritom vždy účelovo viazaný. Pri zmene formy investovania je preto vždy potrebné dodržať pôvodný účel. Investovanie peňazí nie je nikdy eticky neutrálne. „Nakupovanie je vždy mravný, a nielen ekonomický úkon“ (emeritný pápež Benedikt XVI., encyklika Caritas in veritate, čl. 66, cit. podľa pápež František, encyklika Laudato si’, čl. 206). Majetok znamená nielen ekonomickú základňu pre inštitúcie a ľudí, ale ovplyvňuje aj štruktúry spoločnosti. Keďže majetok umožňuje naplniť úlohy, je povinnosťou túto schopnosť zodpovedne využívať. Svet investovania je veľmi závislý na súhre dopytu a ponuky. Investície vytvárajú dopyt. Kto vylúči určité trhy a dodávateľov, znemožní pre tieto odvetvia dopyt. To môže viesť k zmenám v systéme.

Koniec ukážky